ดาวโจนส์ร่วง46.05จุดติดต่อเป็นวันที่7
ดาวโจนส์ร่วง 46.05 จุด ปิดที่9,686.48 จุด ติดต่อเป็นวันที่ 7 หลังอัตราจ้างงานน้อยกว่าที่คาดการณ์ไว้
3 ก.ค. 2553

ดาวโจนส์ร่วง 46.05 จุด ปิดที่9,686.48 จุด ติดต่อเป็นวันที่ 7 หลังอัตราจ้างงานน้อยกว่าที่คาดการณ์ไว้
ปิดการซื้อขายตลาดหุ้นสหรัฐ ดัชนีปรับลดลงตามคาด โดยภาคธุรกิจเอกชนจ้างแรงงานใหม่ในเดือนมิถุนายนที่ผ่านมาเพียง 83,000 ตำแหน่ง น้อยกว่าที่คาดการณ์ไว้ที่ 112,000 ตำแหน่ง อย่างไรก็ดี ดัชนีลดลงไปไม่มากนัก เนื่องจากนักลงทุนบางส่วนเริ่มต้นการพักผ่อนก่อนถึงช่วงวันหยุดยาวเนื่องในวันชาติสหรัฐ 
ด้านราคาน้ำมันดิบตลาดไนเม็กซ์ ลดลงอีก 81 เซนต์ ไปปิดที่ระดับ 72.14 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ 9,686.48 จุด ลดลง 46.05 จุด แนสแดคปิดที่ระดับ 2,091.79 จุด ลดลง 9.57 จุด และเอสแอนด์พีปิดที่ระดับ 1,022.58 จุด ลดลง 4.79 จุด.